CELEX: 62017TN0241
Language: sk
Date: 2017-04-25 00:00:00
Title: Vec T-241/17: Žaloba podaná 25. apríla 2017 – Poľská republika/Komisia

19.6.2017   
            
            
               SK
            
            
               Úradný vestník Európskej únie
            
            
               C 195/41
            
         Žaloba podaná 25. apríla 2017 – Poľská republika/Komisia
   (Vec T-241/17)
   (2017/C 195/55)
   Jazyk konania: poľština
   
      Účastníci konania
   
   
      Žalobkyňa: Poľská republika (v zastúpení: B. Majczyna)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil vykonávacie rozhodnutie Komisie (EÚ) 2017/264 zo 14. februára 2017, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) v rozsahu, v ktorom z financovania Úniou vylučuje výdavky vynaložené akreditovanou platobnou agentúrou Poľskej republiky vo výške 25 708 035,13 eur,
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza, že došlo k porušeniu článku 52 ods. 1 nariadenia č. 1306/2013 (1) tým, že pokiaľ ide o výdavky vynaložené poľskými orgánmi v rámci mimoriadnych opatrení na podporu sektora ovocia a zeleniny podľa nariadenia č. 585/2011 (2) ako kompenzačné sumy za neuskutočnený zber v roku 2011, bola vykonaná finančná oprava založená na nesprávnom právnom výklade, hoci poľské orgány vynaložili tieto výdavky v súlade s predpismi Únie a nedopustili sa najmä porušenia článku 85 nariadenia č. 543/2011 (3).
   
      (1)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008, Ú. v. EÚ L 347, 2013, s. 549.
   
      (2)  Vykonávacie nariadenie Komisie (EÚ) č. 585/2011 zo 17. júna 2011, ktorým sa ustanovujú dočasné mimoriadne podporné opatrenia pre sektor ovocia a zeleniny, Ú. v. EÚ L 160, 2011, s. 71.
   
      (3)  Vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny, Ú. v. EÚ L 157, 2011, s. 1.